Դեյվիդ Կարպ

Դեյվիդ Կարպ (հուլիսի 6, 1986(1986-07-06), Նյու Յորք, Նյու Յորք, ԱՄՆ), ամերիկացի վեբ ծրագրավորող և անհատ ձեռներեց։ Նա Tumblr միկրոբլոգային կայքի հիմնադիր և գործադիր տնօրենն է։ Ըստ Ֆորբս ամսագրի՝ Կարպի ստեղծած ցանցը աշխատել է 200 միլիոն դոլար և ավելին, Tumblr կայքի արժեքը գնահատվում է 800 միլիոն դոլար ։
Կարպը իր պրակտիկան սկսել է Ֆրեդ Սեիբերթի՝ Ֆրեդերատոր անիմացիոն ստուդիայում, որտեղ էլ նա կառուցել է ստուդիայի առաջին բլոգային պլատֆորմը, գրել և խմբագրել է իրենց առաջին համացանցային վիդեո ցանցը, Ֆրեդերատոր ալիքը։ Կարպը ստեղծում է իր ծրագրային խորհրդատվական «Davidville» ընկերությունը, որտեղ նա աշխատում է համակարգչային ինժեներ։ Հետագայում նա սկսեց աշխատել Tumblr միկրոբլոգային կայքում, որը մեկնարկել էր 2007 թվականի փետրվարին։ Ըստ 2016 թվականի հուլիսի 1-ի տվյալների Tumblr-ում կա ավելի քան 302,6 մլն բլոգեր>։ 2009 թվականին օգոստոսին, ըստ՝ BusinessWeek-ի Կարպը համարվել է լավագույն երիտասարտ տեխնիկական ձեռներեցը 
և 2010 թվականին նա համարվել է աշխարհում 35 տարեկանից ցածր, լավագույն 35 հայտնագործության հեղինակներից մեկը։
2013 թվականի մայիսի 20-ին հայտարարվել է որ Yahoo!-ն ձեռք է բերել Tumblr կայքը 1,1 միլիոն դոլարի դիմաց, բայց Կարպը մնացել է ընկերության գործադիր տնօրենը։


== Վաղ կյանքը ==
Կարպը ծնվել է Նյու Յորք քաղաքում, մեծացել է Մանհեթենի միջին արևմտյան մասում։ Նրա ծնողներն են՝ Բարբարա Աքերմանը, գիտության ուսուցչուհի Սան Անսելմոյում, Քալիֆոռնիա, և հայրը՝ Մայքլ Դ. Կարպ, ֆիլմերի և հեռուստաընկերության կոմպոզիտոր։ Նա ունի եղբայր Քեվին անունով։ Երբ Կարպը 17 տարեկան էր, նրա ծնողները տեղափոխվեցին առանձին բնակության։ Նա սովորել է Քոլհուն դպրոցում 3-ից 8-րդ դասարանները, որտեղ էլ նրա մայրը դասավանդում էր ֆիզիկա առարկան։ 11-րդ դասարանում նա սկսում է սովորել HTML ծրագրավորման լեզուն, շուտով նա նախագծում է նոր վեբ կայքեր։ Կարպը սովորում է Բրոնքս գիտությունների դպրոցում մեկ տարի, դուրս գալուց հետո նա 15 տարեկանում շարունակում է տնային ուսուցումը։ Այդ ժամանակ, Կարպը ձգտումներ ուներ ընդունվել Նյու Յորքի քոլեջ կամ Մասաչուսեթսի տեխնոլոգիաների ինստիտուտ։ Կարպը երբեք էլ չվերադարձավ ավագ դպրոց և չստացավ իր ավագ դպրոցի դիպլոմը։ Մակրո Արմենթը, Tumblr-ի առաջին աշխատողը, տեղեկացնում է, որ Կարպը խուսափում էր նշել իր տարիքը՝ 


== Կարիերան ==

Կարպը իր պրակտիկան սկսել է 14 տարեկանում, անիմացիոն պրոդյուսեր Ֆրեդ Սերբերթի համար, Ֆրեդերատոր ընկերության հիմնադիրը։ Կարպի մայրը Քալհոմ դպրոցում դասավանդում էր Ֆրեդի երեխային և նրա կնոջ ընկերուհին էր։ Կարպը հիացած էր Ֆրեդերատոր ընկերության համակարգչային ինժեներային աշխատանքներով, շուտով նրա այցերը դառնում են կանոնավոր։ Տնային ինքնուսոցումը սկսելուց առաջ՝ Կարպը սկսում է մասնակցել Ճապոներենի դասերի, որտեղ էլ նա հանդիպում է մաթեմատիկայի ուսուցչի և աշխատում է նրա հետ, միասին նրանք գրում են ծրագրեր բլեքջեք և պոկեր։ Երբ գործարար Ջոն Մալոնին ձգտում է ստանալ տեխնիկական օգնություն UrbanBaby ծնողական առցանց ֆորումի համար, Ֆրեդերատոր ընկերության աշխատողը խորհուրդ է տալիս Կարպին աշխատանքի համար։ Կարպը ավարտում է ծրագիրը, որի համար նախատեսված էր երկու օր, չնայած նա ավարտում է չորս ժամում։ Մալոնին նրան է տալիս UrbanBaby-ի գլխավոր աշխատանքը, և նրան փոքր մասնաբաժին է տալիս։ 17 տարեկանում, երբ դեռ աշխատում էր UrbanBaby-ի համար, Կարպը հինգ ամսով տեղափոխվում է Տոկիո։ Կարպի տեղափոխումից երեք ամիս անց UrbanBaby-ին հասկանում է որ Կարպը Նյու Յորքում չէ։


== Ծանոթագրություններ ==